ඒ මහතා මෙම අදහස් පළ කළේ ප්‍රාදේශීය සංවර්ධන බැංකුවේ අවිස්සාවේල්ල ශාඛාව විවෘත කිරීමට එක්වෙමිනි.එහිදී වැඩිදුරටත් අදහස් දැක්වූ ඇමැතිවරයා ජනාධිපති මහින්ද රාජපක්ෂ මැතිතුමා මුදල් හා ක්‍රම සම්පාදන ඇමැතිවරයා ලෙස රුහුණු, රජරට, වයඹ, සබරගමුව, කඳුරට, ඌව යන ප්‍රාදේශීය සංවර්ධන බැංකු ඒකාබද්ධ කර 2010 වසරේ ප්‍රාදේශීය සංවර්ධන බැංකු ජාතික බැංකු පද්ධතියට එක්කළා.අද වනවිට මුලතිව් දිස්ත්‍රික්කය හැර ලංකාව පුරා ශාඛා 259කින් සමන්විත මේ බැංකුව මෙරට ග්‍රාමීය ආර්ථිකය ශක්තිමත් කිරීමට විශාල දායකත්වයක් ලබා දෙනවා.රුපියල් මිලියන 6000ක වත්කම් ප්‍රමාණයක්, ලක්ෂ 35 ඉක්ම වූ ගනුදෙනුකරුවන් ප්‍රමාණයක් සිටින ප්‍රාදේශීය සංවර්ධන බැංකු ජාලය මේ රටේ කෘෂි කර්මාන්තය, සත්ත්ව පාලනය, ධීවර වැනි ක්ෂේත්‍රවල සංවර්ධනය උදෙසා ලබා දී ඇති දායකත්වය අප අගය කළ යුතුයි.